બીજી વસ્તુ, જે લોકો અલ્લાહનો ડર રાખતા હોય અને માનતા હોય કે તેઓ તેમનાં કાર્યો માટે સર્વશક્તિમાન અલ્લાહ સામે જવાબદાર છે અને કાલે (મૃત્યુ પછી) પોતાના કાર્યોના પરિણામનો સામનો કરવો પડશે એવા લોકો ફતવો લેવા આવી કોર્ટમાં જાય છે. બંને પક્ષકારો શરીયત કોર્ટ (દારુલ કઝા)ના વડા એટલે કાઝીનો ફેસલો માનવાની બાહેંધરી આપે તો જ કોઈ મામલામાં તેઓે કોઈ ફતવો (opinion) આપે છે. ચુકાદો સાંભળ્યા પછી જો પક્ષકારો તેના ઉપર અમલ ન કરે તો દારુલ કઝાને કોઈ સત્તા નથી કે તે લાગુ કરી શકે, ન દંડ કરી શકે ન જ જેલ મોકલી શકે. ન તેના ફેસલાને કોઈ કાનૂનની પકડ – લીગલ બાઈન્ડીંગ છે. બલકે પક્ષકારો સામાન્ય કોર્ટમાં પણ જઈ શકે છે.